[{"text_idx": "#000007", "text": "Alice sy\u2019n 19 oed o Borth oedd yr unig ymgeisydd o Gymru i gyrraedd y rownd derfynol i gystadlu yn erbyn yr arbenigwyr iau yn y celfyddydau coginio o ledled y DU, o flaen dros 70,000 o ymwelwyr yn Worldskills UK LIVE. Mae\u2019r digwyddiad a gynhaliwyd yn y NEC, yn un o\u2019r digwyddiadau mwyaf ym meysydd prentisiaethau sgiliau a gyrfaoedd sgiliau mwyaf."}, {"text_idx": "#000008", "text": "Treuliodd Alice lawer o amser y tu allan i\u2019r coleg a\u2019i swydd yng Ngwesty\u2019r Wynnstay Machynlleth yn cynllunio ac ymarfer ar gyfer y digwyddiad."}, {"text_idx": "#000009", "text": "Disgrifiodd Alice y digwyddiad gan ddweud: \u2018 Mae wedi bod yn brofiad mor anhygoel. Yn anffodus, wnes i ddim ennill medal y tro hwn ond mae mwy o hunan hyder a mwy o sgiliau nag erioed \u2018da fi a dw i wedi gwneud atgofion gwych ar hyd y ffwrdd hefyd.\u2019"}, {"text_idx": "#000010", "text": "Roedd yn rhaid i Alice gystadlu yn erbyn 150 o ymgeiswyr am le a chyrhaeddodd y 10 uchaf."}, {"text_idx": "#000011", "text": "Aeth Alice ymlaen i ddweud: \u2018Dw i mor ddiolchgar am gefnogaeth anhygoel fy narlithydd yng Ngholeg Y Drenewydd Shaun Bailey a Gareth Johns fy nghyd-weithiwr yn y gwaith, mae eu hysbrydoliaeth a\u2019u hanogaeth wedi bod yn ffantastig\u2019."}, {"text_idx": "#000012", "text": "Dywedodd y Darlithydd Arlwyo Shaun Bailey: \u2018 Mae wedi bod yn gyfle gwych i Alice ac rwy\u2019n teimlo mor falch o\u2019i chyflawniadau a\u2019i holl waith caled."}, {"text_idx": "#000013", "text": "Pan ofynnwyd iddi ba gyngor y byddai\u2019n ei roi i unrhyw un a oedd yn meddwl am ddilyn yr un llwybr, dywedodd Alice: \u2018 Dw i\u2019n gallu argymell adran arlwyo Coleg Y Drenewydd i unrhyw berson ifanc sy\u2019n meddu ar angerdd tuag at y celfyddydau coginio ac arlwyo ac unrhyw fyfyrwyr presennol sydd yno ac yn meddwl am waith gystadleuaeth. Byddwch yn ddewr ac ewch ati! Hoffwn hefyd ddweud llongyfarchiadau enfawr i Chloe Lloyd-Hughes a enillodd fedal aur a oedd mor haeddiannol \u2018."}, {"text_idx": "#000014", "text": "Cynhelir cystadlaethau WorldSkills UK mewn mwy na 60 maes sgiliau ac mae tystiolaeth sy\u2019n profi eu bod yn helpu pobl i fynd ymhellach ac yn gyflymach yn eu hyfforddiant a\u2019u dewis gyrfa."}, {"text_idx": "#000016", "text": "Bydd enillwyr Worldskills UK yn cael eu gwahodd i ymuno a\u0302\u2019r rhaglen hyfforddi ar gyfer WorldSkills Shanghai 2021, lle y gellir cael eu dewis i gynrychioli\u2019r DU ar lwyfan byd-eang."}, {"text_idx": "#000019", "text": "We pride ourselves on offering an excellent user experience for our customers and clients when partaking in a part-time or professional training course with us."}]